אדמולה לוקמן

אדמולה לוקמן אולאג'דה אלדה איילולה לוקמן (באנגלית: Ademola Lookman Olajade Alade Aylola Lookman; נולד ב-20 באוקטובר 1997) הוא כדורגלן ניגרי-אנגלי, המשחק בעמדת הקיצוני בקבוצת אטאלנטה ובנבחרת ניגריה. לוקמן נולד בוונדסוורת' שבדרום-מערב לונדון להורים ניגרים. לוקמן הצטרף לאקדמיה של צ'רלטון את'לטיק ב-2014 לאחר ששיחק בווטרלו, מועדון כדורגל לנוער שבסיסו ברובע למבת' בלונדון. הופעות טובות בקבוצות הנוער הביאו לכך שערך את הופעת הבכורה שלו בקבוצה ההבוגרת של המועדון ב-3 בנובמבר 2015. הוא כבש את שערו הראשון עבור הקבוצה בהפסד 3–2 לברייטון אנד הוב אלביון ב-5 בדצמבר 2015. ב-5 בינואר 2017 חתם לוקמן על חוזה לארבע שנים וחצי באברטון. הוא ערך את הופעת הבכורה שלו במועדון עשרה ימים לאחר מכן בניצחון 4–0 על מנצ'סטר סיטי, וכבש את השער הרביעי של הקבוצה. בסיום עונת 2017/2018 הושאל לר.ב. לייפציג. במשחקו הראשון בקבוצה, כבש את שער הניצחון במשחק מול בורוסיה מנשנגלדבך. ב-25 ביולי 2019 חזר לוקמן לר.ב. לייפציג וחתם בחוזה קבוע לחמש שנים. ב-30 בספטמבר 2020, הושאל לעונה אחת לפולהאם. הוא כבש את שער הליגה הראשון שלו עבור הקבוצה נגד שפילד יונייטד ב-18 באוקטובר. ב-31 באוגוסט 2021 הושאל לעונה אחת ללסטר סיטי. ב-11 בספטמבר הוא ערך את הופעת הבכורה שלו בהפסד 0–1 למנצ'סטר סיטי. ב-4 באוגוסט 2022 חתם לארבע שנים באטאלנטה. ב-13 באוגוסט כבש שער בכורה בהופעת הבכורה בניצחון 2-0 על סמפדוריה. בסך הכל כבש 13 שערים ב-31 הופעות בעונת הבכורה שלו בקבוצה. בעונת 2023/24 זכה עם המועדון בליגה האירופית כאשר ניצחו בגמר 3-0 מול באייר לברקוזן שטרום המשחק לא הפסידה במשך 51 משחקים רצופים והנחילו להם הפסד ראשון ויחיד בעונת 2023/24 בכל המסגרות כשלוקמן כובש שלושער בגמר ונבחר למצטיין המשחק ובהמשך גם היה חלק מנבחרת העונה בליגה האירופית לעונת 2023/24. לוקמן נולד באנגליה להורים ניגרים, והוא זכאי היה לייצג את שתי הנבחרות. לוקמן זומן לסגל נבחרת אנגליה עד גיל 20 לקראת אליפות גביע העולם עד גיל 20 של לשנת 2017. הוא כבש שלושה שערים בטורניר, שניים מול קוסטה ריקה בשמינית הגמר ושער אחד מול איטליה בחצי הגמר. אנגליה ניצחה את ונצואלה 1–0 בגמר, והשיגה את הזכייה הראשונה של המדינה בגמר של טורניר עולמי כלשהו מאז מונדיאל 1966. הוא קיבל את הזימון הראשון שלו לנבחרת אנגליה עד גיל 21 לקראת מוקדמות אליפות אירופה נגד הולנד ולטביה. הוא ערך את הופעת הבכורה שלו נגד הולנד. לוקמן דחה שלוש הצעות מצד נבחרת ניגריה לייצג אותה. בינואר 2020 הודיעה התאחדות הכדורגל של ניגריה כי החליט לייצג את הנבחרת במדים הלאומיים. ב-10 בפברואר 2022, בקשתו של לוקמן לייצג את נבחרת ניגריה אושרה על ידי פיפ"א. הוא ערך את הופעת הבכורה שלו עבור ניגריה ב-25 במרץ 2022, בתיקו 0-0 נגד גאנה במוקדמות מונדיאל 2022. נכלל בסגל נבחרת ניגריה לטורניר גביע אפריקה לאומות 2023, בו סיימה הנבחרת כסגנית האלופה אחרי הפסד 1–2 בגמר לחוף השנהב. לוקמן סיים את הטורניר עם שלושה שערים. אנגליה עד גיל 20 גביע העולם בכדורגל עד גיל 20: 2017 אטאלנטה הליגה האירופית: 2023/24 אישיים שחקן העונה באטאלנטה: 2022/23 נבחרת העונה בליגה האירופית: 2023/24 מדיה וקבצים בנושא אדמולה לוקמן בוויקישיתוף אדמולה לוקמן, ברשת החברתית אקס (טוויטר) אדמולה לוקמן, ברשת החברתית אינסטגרם אדמולה לוקמן, באתר Transfermarkt אדמולה לוקמן, באתר Soccerway אדמולה לוקמן, באתר BDFutbol אדמולה לוקמן, באתר WorldFootball.net אדמולה לוקמן, באתר National Football Teams אדמולה לוקמן, באתר FootballDatabase.eu Jacob Whitehead, FIFA approves Ademola Lookman nationality switch to Nigeria, The Athletic (באנגלית) Charlton keen to secure teenage prospect Ademola Lookman to new contract | South London Press, web.archive.org, ‏8 בדצמבר 2015 "Everton complete £11m Lookman signing". BBC Sport (באנגלית בריטית). נבדק ב-2022-07-04. Ademola Lookman joins RB Leipzig on loan from Everton, Sky Sports (באנגלית) "Venezuela U20 0-1 England U20". BBC Sport (באנגלית בריטית). נבדק ב-2022-07-04. Southgate persuades Ademola Lookman to shun Nigeria, The Guardian Nigeria News - Nigeria and World News, ‏14 באוקטובר 2022 (באנגלית אמריקאית) Lookman open to Super Eagles, but should Nigeria want him? | Goal.com, www.goal.com Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)